Dalton Trevisan

**Dalton Jérson Trevisan**, nado en Curitiba o 14 de xuño de 1925 e finado na mesma cidade o 9 de decembro de 2024, foi un escritor brasileiro, famoso polos seus libros de contos, especialmente *O Vampiro de Curitiba* (1965), e pola súa natureza reservada.

## Traxectoria 
Trevisan traballou durante a súa xuventude na fábrica de vidros da súa familia e chegou a exercer a avogacía durante 7 anos, despois de se licenciar na Facultade de Dereito do Paraná (actual UFPR). Cando era estudante de Dereito, Trevisan acostumaba lanzar os seus contos en modestos folletos. Liderou o grupo literario que publicou, entre 1946 e 1948, a revista *Joaquim*. O nome, segundo el, era "unha homenaxe a todos os Joaquins do Brasil". A publicación tornouse voceira dunha xeración de escritores, críticos e poetas. Reunía ensaios asinados por Antonio Cândido, Mário de Andrade e Otto Maria Carpeaux e poemas até entón inéditos, como "O Caso do Vestido", de Carlos Drummond de Andrade. A revista tamén traía traducións de Joyce, Proust, Kafka, Sartre e Gide e era ilustrada por artistas como Poty, Di Cavalcanti e Heitor dos Praceres. A publicación, que circulou até decembro de 1948, contiña o material dos seus primeiros libros de ficción, incluíndo *Sonata ao Luar* (1945) e *Sete Anos de Pastor* (1948) —dúas obras das que renegou o autor—. En 1954 publicou o *Guia Histórico de Curitiba*, *Crônicas da Província de Curitiba*, *O Dia de Marcos* e *Os Domingos* ou *Ao Armazém do Lucas*, edicións populares á maneira dos folletos de feira.

Inspirado nos habitantes da cidade, creou personaxes e situacións de significado universal, en que as tramas psicolóxicas e os costumes son recriados por medio dunha linguaxe concisa e popular, que valoriza os incidentes do cotián sufrido e angustiante. Publicou tamén *Novelas Nada Exemplares* (1959) e gañou o Premio Jabuti da Cámara Brasileira do Libro. Como era de esperar, non asistiu, enviou un representante para recibilo. *Morte na Praça* (1964), *Cemiterio de Elefantes* (1964) e *O Vampiro de Curitiba* (1965). Illado dos medios intelectuais e concorrendo so pseudônimo, Trevisan conquistou o primeiro lugar do *I Concurso Nacional de Contos do Estado do Paraná*, en 1968. Escribiu despois *A Guerra Conjugal* (1969), posteriormente transformada nun premiado filme, dirixido por Joaquim Pedro de Andrade, *Crimes da Paixão* (1978) e *Lincha Tarado* (1980). En 1994 publicou *Ah, é?*, obra prima do estilo minimalista. A súa única novela publicada é *A Polaquinha*.

Foi recoñecido como un importante contista da literatura brasileira por gran parte dos críticos do país. Non obstante, era remiso a entrevistas e exposicións en órganos de comunicación social, creando unha atmosfera de misterio en torno do seu nome. Por ese motivo recibiu o alcume de "Vampiro de Curitiba", nome dun dos seus libros. Asina só "D. Trevis" e non recibe a visita de estraños.

Foi elixido por unanimidade vencedor do Premio Camões de 2012, ano en que tamén recibiu o Premio Machado de Assis, da Academia Brasileira de Letras, polo conxunto da súa obra.

## Obras publicadas 
**Novelas nada Exemplares* (1959)
**Cemitério de Elefantes* (1964)
**Morte na Praça* (1964)
**O Vampiro de Curitiba* (1965)
**Desastres do Amor* (1968)
**Mistérios de Curitiba* (1968)
**A Guerra Conjugal* (1969)
**O Rei da Terra* (1972)
**O Pássaro de Cinco Asas* (1974)
**A Faca No Coração* (1975)
**Abismo de Rosas* (1976)
**A Trombeta do Anjo Vingador* (1977)
**Crimes de Paixão* (1978)
**Primeiro Livro de Contos* (1979)
**Vinte Contos Menores* (1979)
**Virgem Louca, Loucos Beijos* (1979)
**Lincha Tarado* (1980)
**Chorinho Brejeiro* (1981)
**Essas Malditas Mulheres* (1982)
**Meu Querido Assassino* (1983)
**Contos Eróticos (livro)* (1984)
**A Polaquinha* (1985)
**Noites de Amor em Granada*
**Pão e Sangue* (1988)
**Em Busca de Curitiba Perdida* (1992)
**Dinorá - Novos Mistérios* (1994)
**Ah, É?* (1994)
**234* (1997)
**Vozes do Retrato - Quinze Histórias de Mentiras e Verdades* (1998)
**Quem tem medo de vampiro?* (1998)
**111 Ais* (2000)
**Pico na veia* (2002)
**99 Corruíras Nanicas* (2002)
**O Grande Deflorador* (2002)
**Capitu Sou Eu* (2003)
**Arara Bêbada* (2004)
**Gente Em Conflito* (con Antônio de Alcântara Machado) (2004)
**Macho não ganha flor* (2006)
**O Maníaco do Olho Verde* (2008)
**Uma Vela Para Dario* (talvez 2008)
**Violetas e Pavões* (2009)
**Desgracida* (2010)
**O Anão e a Ninfeta* (2011)
**O beijo na nuca* (2014)

### Renegados polo autor 
Primeiros libros publicados, dos que o autor renegou. Editores descoñecidos.

* *Sonata ao Luar* (1945)
* *Sete Anos de Pastor* (1948)

### No exterior 
* *De koning der aarde* (O Rei da Terra) - tradución de August Willemsen - Amsterdam (1975)
* *The Vampire of Curitiba and Others Stories* - tradución de Gregory Rabassa, Alfred A. Knopf - Nova York (1972)
* *De vijfvleugelige vogel* (O Pássaro de Cinco Asas) - trad. August Willemsen - Amsterdam (1977)

#### En español 
* *Novelas nada ejemplares* - tradución de Juan García Gayo, Monte Ávila Editores - Caracas (1970)
* *La guerra conyugal* - tradución de Juan García Gayo, Monte Ávila Editores - Caracas (1972)
* *El vampiro de Curitiba* - tradución de Haydée M. J. Barroso, Sudamericana - Buenos Aires (1976)
* *Cementerio de elefantes* - Editorial Norma - Colombia (1993)
* *La trompeta del ángel vengador* - Editorial Mardulce - Buenos Aires (2013)

Contos en antoloxías alemás (1967 e 1968), arxentinas (1972 e 1978), americanas (1976 e 1977), polacas (1976 e 1977), sueca (1963), venezolana (1969), danesa (1972) e portuguesa (1972).

## Premios 
* Prémio Jabuti de Literatura (1960, 1965, 1995 e 2011)
* Prémio da Associação Paulista dos Críticos de Arte (1976)
* Prêmio Portugal Telecom de Literatura (2003)
* Prêmio Literário da Fundação Biblioteca Nacional (2008, 2015)
* Prêmio Camões (2012)
* Prêmio Machado de Assis (2012)
* Prêmio do Negrinho (2013)

## Filme 
*Guerra Conjugal* (1974), historias e diálogos do autor, guión e dirección de Joaquim Pedro de Andrade.

## Notas 
## Véxase tamén 
### Ligazóns externas 
* Fragmento do libro *Douscentos ladróns* - Editora L&PM